Konspiratorene bidro til å opprettholde illusjonen om en nærstående aksjon ved å arrangere et hemmelig møte kvelden før våpenlasten angivelig skulle ankomme, og hvor deltakerne som ankom det hemmelige møtestedet forsøkte å opptre i roller som «farlige revolusjonære». Samtidig sørget de for å bli iakttatt av spanerne. Det ble praktisert adgangskontroll og vedskier ble plassert ut ved inngangsdøren til møtelokalet, slik at skyggene skulle illudere våpen. Sent på kvelden ankom Martin Tranmæl.